Universitetet i Orléans bidro også til byens prestisje. Spesialisert på jus var det høyt ansett over hele Europa. Jean Calvin ble mottatt og bodde her, hvor han skrev deler av sine teser om reformasjonen. I gjenytelse hadde kong Henrik VIII av England, som hadde trukket veksler på Calvins verk i Englands adskillelse fra den katolske kirke, tilbudt seg å finansiere et akademisk stipendium ved universitetet. Mange andre protestanter fikk ly i byen. Jean-Baptiste Poquelin, bedre kjent under sitt pseudonym Molière, studerte også jus ved universitetet, men ble utvist for å ha deltatt i et karneval, noe som var mot lærestedets regler.